**Մտածի՛ր և հարստացի՛ր** կամ **Խորհի՛ր և կհարստանաս** (անգլ.՝ Think and Grow Rich), ամերիկացի գրող, լրագրող և հոգեբան Նապոլեոն Հիլլի գրքերից մեկն է։ Առաջին անգամ հրատարակվել է 1937 թվականին։ Չնայած նրան, որ գրքի անվանումից ենթադրվում է, որ այս գիրքը պետք է խոսեր միմիայն հարստանալու մասին, սակայն ըստ հեղինակի գրքի փիլիսոփայական ոճը կարող է օգտագործվել որպես օգնություն առ այն, որ մարդիկ հասնեն հաջողությունների բոլոր ոլորտներում։ Որպես օրինակ, սպորտի տեսաբան Ջիմ Մյուրրին գրում է, որ այս գիրքը օգնել է 1973 թվականին Քեն Նորթոնին Մուհամմեդ Ալիի հետ մարտի ժամանակ։

Բիզնես-բեստսելեր BusinessWeek-ում գիրքը զբաղեցնում է 6-րդ հորիզոնականը։ Գիրքը նաև տեղ է զբաղեցնում Ջոն Մաքսվելիի *A Lifetime «Must Read» Books List*-ում։

1970 թվականին, Հիլլիի մահանալու օրվա դրությամբ, գիրքը վաճառվել էր մոտ 20 միլիոն օրինակով։

Գրքի ստեղծման պատմությունը
--------------------------

Սովորել է համալսարանում և աշխատելով որպես թղթակից՝ սկսել է նյութ հավաքել հայտնի մարդկանց կարիերայի մասին։ 1908 թվականին նա հանդիպել է Էնդրյու Կարնեգիին, ով առաջարկել է նրան հարցազրույց վերցնել 500 հաջողակ ամերիկացիներից և դուրս բերել հաջողության համապարփակ բանաձևը։ 1928 թվականին՝ Կարնեգիի հետ խոսակցությունից ուղիղ 20 տարի անց՝ Հիլլը հրապարակել է առաջին գիրքը՝ անձնական հաջողությանը հասնելու իր փիլիսոփայությունը։

Բովանդակություն
---------------

«Մտածի՛ր և հարստացի՛ր» գրքի տեքստը հիմնվում է Հիլլի ավելի վաղ գրած «*Հաջողության օրենք*» գրքի վրա և ավելի քան քսան տարվա հետազոտությունների արդյունք է հանդիսանում։ Հետազոտությունները հիմնված էին մեծ քանակության հաջողակ մարդկանց հետ համագործակցելու վրա։ Հիլլը ուսումնասիրել է այդ մարդկանց բնութագրերը և մշակել տասնվեց «օրենքներ», որոնք պետք է կիրառվեն հաջողության հասնելու համար։

Հրատարակություն
---------------

Նապոլեոն Հիլը ամրացնում է «Մտածիր և հարստացիր» գիրքը
### Ինքնօրինակ տարբերակ

«Մտածիր և հարստացիր» գիրքն առաջին անգամ հրատարակվել է 1937 թվականի մարտ ամսին։ Չնայած սահմանափակ գովազդող ընկերությունների, գրքի նախնական տպաքանակը եղել է 5000 օրինակ, որոնք վաճառվել են վեց շաբաթվա ընթացքում։ Ամեն գիրքն արժեր 2,5 դոլար։ Դրանից հետո, երբ շուկա մտավ երկրորդ հրատարակված տպաքանակը, դրանք նույնպես վաճառվեցին վեց շաբաթվա ընթացքում։

### 1965-ականների տարբերակ

1965 թվականին գիրքը վերահրատարակվեց *Fawcett Publications* հրատարակչության կողմից։

### 21-րդ դարի տարբերակ

2004 թվականին տեքստի վերանայված տարբերակը լույս է տեսել *Think and Grow Rich: The 21st-Century Edition: Revised and Updated* վերնագրի ներքո։ Այս տարբերակի խմբագիր Բիլլ Հարթլին խմբագրական մեկնաբանությունների հետ համատեղ ներկայացնում է Հիլլի ժամանակակից սկզբունքների օրինակներ։

### Ինքնօրինակ, վերականգնված և ուղղված տարբերակներ

2004 թվականին, Ռոսս Քորնուելլը հրատարակել է իր գրքի ինքնօրինակ տարբերակը «*Think and Grow Rich!: The Original Version, Restored and Revised»* անվանմամբ, վերականգնելով բովանդակությունը միմիայն սակավաթիվ փոփոխություններ անելով։

Ծանոթագրություններ
------------------

1. ↑  *Napoleon Hill* Think and Grow Rich. — Fawcett Crest, 1987. — 256 с. — ISBN 0449214923
2. ↑  Jim Murray (1973 թ․ օգոստոսի 7). "The Jim Murray Column: Ken The Conqueror" (in անգլերեն). The Los Angeles Times. Retrieved 2012 թ․ մարտի 5.
3. ↑  "Norton Has Philosophy of Success" (in անգլերեն). Associated Press. 1973 թ․ հուլիսի 28. Retrieved 2012 թ․ մարտի 5.
4. ↑  "The BusinessWeek Best-Seller List" (PDF). BusinessWeek magazine. 2007 թ․ հունվարի 15. Արխիվացված է the original (PDF) 2012 թ․ սեպտեմբերի 13-ին. Retrieved 2012 թ․ մարտի 5. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  Maxwell, John (2008-03). "A Lifetime "Must Read" Books List" (PDF). Արխիվացված է the original (PDF) 2012 թ․ սեպտեմբերի 13-ին. Retrieved 2012 թ․ մարտի 5. `{{cite web}}`: Unknown parameter `|dead-url=` ignored (`|url-status=` suggested) (help)
6. ↑  ""Grow rich" author dies". The Milwaukee Sentinel. 1970 թ․ նոյեմբերի 10. Retrieved 2012 թ․ մարտի 5.(չաշխատող հղում)
7. ↑  *Napoleon Hill* The Law of Success. — United Holdings Group, 2002. — 610 с. — ISBN 1612981674
8. ↑  *Michael J. Ritt, Kirk Landers* A Lifetime of Riches: The Biography of Napoleon Hill. — Dutton Book, 1995. — 239 с. — ISBN 0525941460
9. ↑  *Napoleon Hill, Ross Cornwell* Think and Grow Rich!: The Original Version, Restored & Revised. — Aventine Press, 2004. — 412 с. — ISBN 1593302002

Արտաքին հղումներ
----------------

* Մտածի՛ր և հարստացի՛ր գիրքը Զանգակ հրատարակչությունում
* The Napoleon Hill Foundation
* The Law Of Success Գրքի թվայնացված տարբերակը Internet Archive կայքում
* Article on chapter 14 (The Sixth Sense) of Think and Grow Rich: *Napoleon Hill's Invisible Counselors* by Brett and Kate McKay
* Smarter Comics (2012) Archived 2012-12-17 at the Wayback Machine.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | OCLC · OCLC |

 |